CELEX: 31991R3605
Language: el
Date: 1991-12-11
Title: Κανονισμός ( ΕΟΚ ) αριθ. 3605/91 του Συμβουλίου της 11ης Δεκεμβρίου 1991 για παρέκκλιση, για την περίοδο υποβολής των αιτήσεων 1991/92, από τον κανονισμό ( ΕΟΚ ) αριθ. 1357/80 περί καθιερώσεως καθεστώτος πριμοδοτήσεως για τη διατήρηση του πληθυσμού των θηλαζουσών αγελάδων

Avis juridique important

|

31991R3605

Κανονισμός ( ΕΟΚ ) αριθ. 3605/91 του Συμβουλίου της 11ης Δεκεμβρίου 1991 για παρέκκλιση, για την περίοδο υποβολής των αιτήσεων 1991/92, από τον κανονισμό ( ΕΟΚ ) αριθ. 1357/80 περί καθιερώσεως καθεστώτος πριμοδοτήσεως για τη διατήρηση του πληθυσμού των θηλαζουσών αγελάδων  

Επίσημη Εφημερίδα αριθ. L 343 της 13/12/1991 σ. 0007 - 0007

ΚΑΝΟΝΙΣΜΟΣ (ΕΟΚ) αριθ. 3605/91 ΤΟΥ ΣΥΜΒΟΥΛΙΟΥ  της 11ης Δεκεμβρίου 1991  για παρέκκλιση, για την περίοδο υποβολής των αιτήσεων 1991/92, από τον κανονισμό (ΕΟΚ) αριθ. 1357/80 περί καθιερώσεως καθεστώτος πριμοδοτήσεως για τη διατήρηση του πληθυσμού  των θηλαζουσών αγελάδωνΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,  την πρόταση της Επιτροπής (1),  τη γνώμη του Ευρωπαϊκού Κοινοβουλίου (2),  Εκτιμώντας:  ότι ο κανονισμός (ΕΟΚ) αριθ. 1357/80 (3), όπως τροποποιήθηκε τελευταία από τον κανονισμό (ΕΟΚ) αριθ. 3577/90 (4), καθορίζει, στο άρθρο 3, το ποσό της πριμοδότησης για τη διατήρηση του πληθυσμού των θηλαζουσών αγελάδων σε 40 Ecu ανά αγελάδα-  ότι ο τομέας του βοείου κρέατος επηρεάζεται από ύφεση του επιπέδου των τιμών εμπορίας των ζώων που προορίζονται προς κρεατοπαραγωγή- ότι αυτή η οικονομική κατάσταση έχει αναμφισβήτητα επιπτώσεις έως το επίπεδο των παραγωγών που ασχολούνται με την  εκτροφή με θηλάζουσες αγελάδες-  ότι εξ αυτών προκύπτουν σοβαρές οικονομικές επιπτώσεις για τους παραγωγούς, και ιδίως για τη βιωσιμότητα των εκμεταλλεύσεών τους- ότι, λαμβανομένων υπόψη των πλεονεκτημάτων της εκτροφής των μόσχων με θηλάζουσες αγελάδες, τόσο για τον τομέα του βοείου  κρέατος όσο και για τον τομέα των γαλακτοκομικών προϊόντων, πρέπει, προκειμένου να αντιμετωπισθούν τα εμφανιζόμενα προβλήματα, να αυξηθεί το ποσό της πριμοδότησης ανά θηλάζουσα αγελάδα καθώς και της συμπληρωματικής εθνικής πριμοδότησης- ότι πρέπει η  αύξηση αυτή να έχει επίπτωση επί του επιπέδου συγχρηματοδοτήσεως από το Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΤΠΕ) της συμπληρωματικής πριμοδοτήσεως υπέρ ορισμένων κρατών μελών-  ότι, στο εγγύς μέλλον, η γεωργική πολιτική εν γένει και τα μέτρα που προβλέπονται στον τομέα του βοείου κρέατος θα αποτελέσουν αντικείμενο συνολικής επανεξέτασης που θα υπερβαίνει κατά πολύ την έκταση του παρόντος μέτρου- ότι θα πρέπει, συνεπώς, να  περιορισθεί η εφαρμογή τους στην περίοδο υποβολής αιτήσεων 1991/92,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Κατά παρέκκλιση από το άρθρο 3 του κανονισμού (ΕΟΚ) αριθ. 1357/80, για τις αιτήσεις χορήγησης της πριμοδότησης για τη διατήρηση του πληθυσμού των θηλαζουσών αγελάδων που κατατέθηκαν για την περίοδο υποβολής 1991/92:  1. το ποσό της πριμοδότησης καθορίζεται σε 50 Ecu ανά θηλάζουσα αγελάδα,  2. το ποσό της συμπληρωματικής εθνικής πριμοδότησης που αναφέρεται στο άρθρο 3 παράγραφος 2 πρώτο εδάφιο του κανονισμού (ΕΟΚ) αριθ. 1357/80 αυξάνεται σε 35 Ecu ανά επιλέξιμη αγελάδα. Στην περίπτωση χορήγησης της συμπληρωματικής πριμοδότησης από ένα των  κρατών μελών που αναφέρονται στο άρθρο 3 παράγραφος 2 δεύτερο εδάφιο του εν λόγω κανονισμού, οι πρώτες 28 Ecu ανά αγελάδα χρηματοδοτούνται από το Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΤΠΕ), τμήμα "Εγγυήσεων".  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 11 Δεκεμβρίου 1991. Για το Συμβούλιο  Ο Πρόεδρος  P. BUKMAN   (1) ΕΕ αριθ. C 288 της 6. 11. 1991, σ. 5. (2) Γνώμη που διατυπώθηκε στις 22 Νοεμβρίου 1991 (δεν έχει ακόμα δημοσιευθεί στην Επίσημη Εφημερίδα). (3) ΕΕ αριθ. L 140 της 5. 6. 1980, σ. 1. (4) ΕΕ αριθ. L 353 της 17. 12. 1990, σ. 23.